projecte-aina/catalan_government_crawling huggingface dataset:
La consellera de Justícia, Ester Capella, va afirmar que recuperar la memòria dels exiliats republicans que van viatjar en el vaixell "Winnipeg", després de la derrota del bàndol republicà durant la Guerra Civil espanyola, ens fa dignes davant els ulls de la història, en l'acte inaugural de l'exposició després de la derrota del bàndol republicà durant la Guerra Civil espanyola.
Ester Capella va defensar el deure de preservar i recuperar la memòria per fer efectius els drets dels ciutadans, perquè la història dels exiliats, víctimes del franquisme, no pot caure en l'oblit, perquè la història ho escolta i guarda tot per jutjar-ho en el futur.
La consellera va destacar el compromís de Pablo Neruda, promotor del viatge, a favor dels refugiats, una realitat incòmoda, i també en la lluita contra el feixisme, una tasca que va servir per construir ponts entre Catalunya i Xile.
Al seu torn, el secretari de Difusió i Atenció Ciutadana, Miquel Gamisans, va afirmar que el Palau Robert, amb exposicions com la dedicada al Winnipeg, pretén mostrar els valors de la societat catalana i connectar-los a l'acció de govern, com en el cas de la Memòria.
El comissari de l'exposició, Àngel Domínguez, va remarcar que l'exposició vol divulgar la gesta del Winnipeg, i va agrair la tasca artística del muralista Rock Blackblock per construir el relat expositiu.
També va asssitir a l'acte el director general de Difusió, Jordi del Río; la directora general de Memòria Democràtica, Gemma Domènech; el cònsol de Xile a Barcelona, Claudio Rojas, i Luxemburg Vilalta, de 83 anys, que va viatjar en el vaixell Winnipeg, que va travessar l'oceà amb 2.200 persones en un viatge llarg i difícil.
La mostra l'organitza la Direcció General de Difusió de la Generalitat de Catalunya, a partir d'una proposta del Museu de la Memòria i els Drets Humans que s'inaugurarà al setembre a Santiago de Xile i que acollirà també una versió ampliada de l'exposició dedicada al Winnipeg al Palau Robert.
Un projecte que compta amb una destacada participació catalana.
El relat expositiu, que s'estructura en els àmbits Solidaritat, Èpica i Fruits, explica uns fets i també la repercussió que van tenir en el desenvolupament de la societat xilena dels anys 40 i posteriors.
El poeta xilè Pablo Neruda va fer la proposta de traslladar els refugiats, comptant amb el suport del president xilè, Pedro Aguirre.
Inauguració de l'exposició "Els viatgers del Winnipeg.
En el 80è aniversari de la travessia cap a l'exili (1939)"
El director general de Difusió, Ignasi Genovès, va expressar la seva confiança que l'exposició "Testimonis de l'Oblit # 2" ajudi a comprendre millor alguns dels drames que es viuen al món", en l'acte inaugural de la mostra, que va tenir lloc l'11 d'abril a la Sala d'Actes de les Cotxeres, i que va incloure un col·loqui sobre l'èxode rohingya.
Genovès també remarcar que aquesta exposició forma part d'una línia expositiva del Palau Robert sobre temes socials, amb la col·laboració d'ONG i entitats, que donen a conèixer relats que no podem oblidar i que aporten una visió de greus crisi humanes, sovint desateses.
En la seva intervenció, la delegada de MSF per a Catalunya, Mila Font, va comentar que l'exposició és una oportunitat per apropar-nos a conflictes a diversos llocs del món, amb violència i abandonament mediàtic.
Després d'aquests parlaments, va tenir lloc el col·loqui "L'èxode rohingya: del silenci als titulars", amb la participació d'Igor García Barber i Blanca Garcés.
Una crisi humanitària amb violència extrema que no ha merescut una atenció preferent en els mitjans de comunicació.
L'exposició "Testimonis de l'oblit # 2" de Metges Sense Fronteres rescata de l'oblit quatre crisis humanes del nostre temps -Territoris Palestins Ocupats, Níger, Etiòpia i Colòmbia-, amb fotografies de Juan Carlos Tomasi i textos dels escriptors Martín Caparrós, Santiago Roncagliolo, Laura Restrepo i Manuel Rivas.
L'exposició, que es pot visitar des del 12 d'abril fins a l ́1 de juliol a la Sala 4 del Palau Robert, és un projecte de Metges Sense Fronteres i El País Semanal.
El relat expositiu ens acosta el rostre humà del sofriment, la violència contínua i l'oblit mediàtic que pateixen quatre racons del planeta amb drames humans tràgicament silenciats.
La mostra es compon de 40 fotografies, d'extractes dels quatre reportatges i d'un vídeo que narra tant les problemàtiques específiques d'aquestes crisis com els processos creatius de Caparrós, Roncagliolo, Restrepo i Rivas: els quatre expliquen des del terreny, en primera persona, amb un enfocament literari i periodístic alhora, i atorgant tot el protagonisme als qui pateixen aquestes crisis.
Aquest divendres, 20 de maig, els fotògrafs Piero Martinello, Michael Iwanowski, Dana Popa i France Keyser, que exposen al Palau Robert, i la directora artística del Festival DOCfield>16, Natasha Christia, seran els protagonistes d'una taula rodona per parlar de la fotografia documental i de l'exposició "L'home europeu", que es pot visitar a la Sala 4 i al Jardí del Palau Robert.
L'acte tindrà lloc de les 18.30 a les 20 hores, a la Sala d'Actes de les Cotxeres.
Les intervencions seran en anglès i no hi haurà traducció.
Aquesta és una de els activitats que la Fundació Photographic Social Vision ofereix, amb la col·laboració del Palau Robert, per complementar l'exposició "L'home europeu", dintre del marc del Festival de Fotografia Documental DOCfield16.
Els quatre fotògrafs presenten a la mostra "L'home europeu" la visió de temes com el contrast entre memòria i amnèsia per part de les generacions joves a la Romania de Ceausescu, la identitat arrelada en uns estereotips, les vivències de les persones que han de fugir de la seva terra a causa de conflictes o la integració en una societat europea multicultural com és la francesa.
El Palau Robert se suma a la celebració de l'Any Brossa, que commemora el centenari del naixement del poeta, amb la instal·lació "12 combinacions de dos pals + 1 (agressió)" de l'artista Jaume Yagüe, que s'ubica a la mateixa entrada del centre.
L'obra, una acció artística inspirada en el poema d'en Joan Brossa "Tres combinacions de dos pals", es documenta amb 13 fotografies.
Dos pals són els protagonistes de la imatge de l'esquerra; en la segona part es veuen dotze possibles combinacions, i en la tercera apareix una nova imatge fruit de l'agressió.
Un treball que se situa en la línia innovadora d'aquest jove artista que va guanyar el concurs de Sant Jordi del 2019 de la Universitat de Barcelona.
Joan Brossa, inclassificable i inabastable, és un poeta amb una producció ingent, que va concebre l'acte poètic com un exercici necessari per a la condició humana
L'Any Joan Brossa té com a comissari Manel Guerrero, i la coordinació es fa des de la Fundació Joan Brossa.
A banda de consolidar la seu de la Fundació com un espai de referència per a la ciutat de Barcelona, l'Any Joan Brossa es planteja diversos objectius: aconseguir l'edició i reedició de la poesia de Brossa per facilitar el coneixement del corpus poètic brossià, generar noves mirades a partir de l'obra del poeta per afavorir-ne la representació en l'àmbit del teatre i l'experimentació en el camp de la pràctica artística i teixir una constel·lació brossiana potent que aculli totes aquelles entitats que vulguin retre homenatge al poeta.
El Palau Robert i el festival Guitar BCN organitzen, amb la col·laboració de Radio Tele-Taxi, el cicle de concerts Flamencat, que tindrà com a protagonistes joves talents que viuen i treballen a Catalunya com són Maruja Limón, Marc Suárez i Paula Domínguez, que actuaran al Jardí del Palau Robert (9,16, 23 maig), i Las Noray, que portaran la seva música a la presó de Wad-Ras, el 30 de maig.
El cicle de concerts de la primavera d'enguany, amb vocació social i inclusiva, es fa ressò del moment dinàmic que viu l'escena catalana del flamenc, amb valors emergents que viuen a Catalunya i que exposen una visió moderna del gènere.
La iniciativa reconeix el flamenc com una música molt arrelada a la societat catalana.
Un gènere musical que compta amb una tradició i noms propis tan importants com la bailaora Carmen Amaya, el badaloní Miguel Poveda o l'estrella de la música urbana mundial Rosalía, que ha actualitzat el flamenc, fusionant-lo amb el rap i la música electrònica.
Els concerts del Palau Robert i de Wad-Ras s'han programat a les 12 h.
El Palau Robert se suma a la celebració de l'Any Brossa, que commemora el centenari del naixement del poeta, amb la instal·lació de l'artista Jaume Yagüe, que s'ubica a la mateixa entrada del centre.
L'obra s'ha realitzat mitjançant la combinatòria de pals, l'agressió per generar-ne un de nou.
Un treball que se situa en la línia innovadora d'aquest jove artista que va guanyar el concurs de Sant Jordi del 2019 de la Universitat de Barcelona.
Joan Brossa, inclassificable i inabastable, és un poeta amb una producció ingent, que va concebre l'acte poètic com un exercici necessari per a la condició humana
L'Any Joan Brossa té com a comissari Manel Guerrero, mentre que la coordinació es fa des de la Fundació Joan Brossa.
A banda de consolidar la seu de la Fundació com un espai de referència per a la ciutat de Barcelona, l'Any Joan Brossa es planteja diversos objectius: aconseguir l'edició i/o reedició de la poesia de Brossa per facilitar el coneixement del corpus poètic brossià, generar noves mirades a partir de l'obra del poeta per afavorir-ne la representació en l'àmbit del teatre i l'experimentació en el camp de la pràctica artística i teixir una constel·lació brossiana potent que aculli totes aquelles entitats que vulguin retre homenatge al poeta.
A la sala Barts de Barcelona s'ha presentant la 32a edició del festival Guitar BCN.
D'entre les novetats d'enguany destaca la primera celebració de Flamencat, un nou cicle de flamenc i música de fusió protagonitzat per noves talents que viuen i treballen a cas nostra, com són Maruja Limón, Marc Suárez i Paula Domínguez.
Música fresca, sensible i plena d'inventiva, que es podrà gaudir tres dissabtes de maig al Jardí del Palau Robert.
El cicle de concerts, d'entrada gratuïta, es clourà a la presó de Wad-Ras amb un concert del col·lectiu Las Noray, fent palesa la vocació social i inclusiva de la iniciativa.
La Generalitat de Catalunya se suma a la celebració del Dia Universal dels Drets de l'Infant amb l'acte que tindrà lloc el 20 de novembre, al Jardí del Palau Robert, a les 13 hores, presidit pel vicepresident del Govern i conseller d'Economia i Hisenda, Pere Aragonès, i que comptarà amb la col·laboració de la il·lustradora Carme Solé Vendrell, que pintarà el rostre d'un nen.
També intervindran en l'acte el secretari de Difusió i Atenció Ciutadana, Miquel Gamisans; el director de l'Oficina de Drets Civils i Polítics, Adam Majó; la secretària d'Infància, Adolescència i Joventut, Georgina Oliva; la il·lustradora Carme Solé Vendrell, que reclamarà a les administracions més implicació i mitjans en el respecte dels drets dels infants; Jaume Escala, que recitarà el poema El niño yuntero de Miguel Hernández i cantarà la cançó del conte Els nens del mar.
També hi assistirà el director general de Difusió, Jordi del Río.
La Secretaria de Difusió i Atenció Ciutadana i la Direcció General de Difusió volen recordar institucionalment com a Govern aquesta efemèride, coincidint amb l'exposició que Carme Solé Vendrell ha fet al Palau Robert pels 50 anys de la seva trajectòria.
Amb motiu d'aquesta exposició, s'ha instal·lat a la façana Diagonal d'aquest Palau la seva gran obra WHY?
MIRADES, amb 60 rostres d'infants que prèviament han estat al carrer.
El vicepresident Pere Aragonès presidirà l'acte el dimarts 20 de novembre, a les 13 hores, al Jardí del Palau Robert
El Palau Robert acull la festa de la inauguració de The Shopping Night Barcelona el dijous 22 de novembre, a les 20.30 hores.
La celebració pretén dinamitzar el comerç, la cultura i la gastronomia i s'organitza coincidint amb la campanya de Nadal.
Promoguda per l'Associació Passeig de Gràcia i amb el suport de la Generalitat i de l'Ajuntament de Barcelona, The Shopping Night Barcelona 2018 girarà en torn a quatre eixos principals: compres, música, gastronomia i cultura.
Presidiran l'acte el vicepresident del Govern i conseller d'Economia i Hisenda, Pere Aragonès, i l'alcaldessa de Barcelona, Ada Colau.
El vicepresident del Govern i conseller d'Economia i Hisenda, Pere Aragonès, va afirmar que el Govern està compromès a construir un país amb drets per a tothom i que la defensa dels drets dels infants no està aïllada de la resta de drets que cal defensar, en la commemoració del Dia Universal dels Drets de l'Infant, que va tenir lloc el 20 de novembre al Palau Robert.
Pere Aragonès també va defensar els recursos complementaris previstos en els pressupostos per als infants dels 0-3 anys com una "actuació estratègica" ja que "actuar des dels primers anys de vida és fonamental" per garantir la igualtat d'oportunitats.
D'altra banda, Aragonès també va agrair el "compromís" del teixit social, del tercer sector i voluntaris pel seu paper en l'atenció als menors més vulnerables.
També van parlar en l'acte el secretari de Difusió i Atenció Ciutadana, Miquel Gamisans; el director de l'Oficina de Drets Civils i Polítics, Adam Majó, i la secretària d'Infància, Adolescència i Joventut, Georgina Oliva; També hi va assistir el director general de Difusió, Jordi del Río.
Durant l'acte, l'artista Carme Solé Vendrell va pintar en directe el rostre d'un infant en una tela d'aproximadament 200 x 200, amb traços en blanc i negre.
Aquesta performance pretenia demanar a les administracions i les empreses més atenció i mitjans per als nens, que són la part més vulnerable de la societat i també la clau del seu futur.
La il·lustradora Carme Solé Vendrell ha exposat recentment la seva obra al Palau Robert per celebrar 50 anys de professió.
L'apartat de l'exposició relacionat amb la campanya WHY? es va exhibir a la façana lateral del Palau Robert/cantó Diagonal, amb pintures d'infants, talment com s'ha fet prèviament en molts carrers de Barcelona i altres ciutats.
Una campanya que ha promogut l'artista perquè ens preguntem el perquè de la injustícia que pateixen molts nens i nenes que viuen situacions de misèria i marginalitat arreu del món.
La fotògrafa Nancy Borowick, que presenta l'exposició "L'empremta familiar" a la Sala 2, va explicar que la fotografia la va ajudar a viure i entendre millor tot el procés de la malaltia del càncer dels seus pares, una experiència que van viure conjuntament, durant la conversa que va mantenir amb Maria Abad Méndez, investigadora de Vall d'Hebron Institute of Oncology, per parlar de l'exposició, la malaltia i la fotografia com a eina de sensibilització.
Nancy Borowick considera que el fet de parlar obertament de la malaltia incòmoda però que a la seva família li va tocar mirar la mort de cara i el fet de parlar-ne va ser positiu.
"A l'exposició –va dir Nancy– he fet el relat d'una història sobre la vida, no sobre la mort".
Maria Abad va assenyalar que cada vegada es diagnostiquen més càncers però que també cada cop mor menys gent d'una malaltia que s'associa amb l'envelliment.
També va comentar que "els millors científics són els més creatius i que la creativitat i la motivació són un punt en comú entre artistes i científics".
Aquesta conversa és una de les activitats programades al Palau Robert dins el festival de fotografia documental DOCfield 2018 Barcelona, que lidera la Fundació Photographic Social Vision i que reconeix el valor de la fotografia documental i el fotoperiodisme.
L'Associació de Dones Periodistes de Catalunya ha atorgat el Premi Bones Pràctiques de Comunicació no sexista a l'exposició "D'ONES (R)evolució de les dones en la música", organitzada per la Generalitat de Catalunya a partir d'una iniciativa del Grup Enderrock i amb el suport de l'Institut Català de les Dones.
El lliurament d'aquest Premi i d'altres que concedeix l'Associació de Dones Periodistes tindrà lloc el 23 de novembre, a l'Auditori del CaixaForum de Barcelona, a les 19 h, durant la Festa dels Premis de Comunicació no sexista, i el Premi Margarita Rivière.
L'exposició "D'ONES: (R)evolució de les dones en la música", comissariada per Helena Morén Alegret, es va presentar al Palau Robert i també a diverses localitats de Catalunya.
La mostra proposa una immersió sonora i documental en l'univers musical femení dels Països Catalans.
El festival de fotografia documental de Barcelona, que va començar el 9 de novembre, clausura la seva VI edició amb l'estrena de "Love me tender", una peça audiovisual creada a partir dels 10 projectes fotogràfics seleccionats de la convocatòria llançada per l'editorial Slideluck.
L'acte de cloenda tindrà lloc el dimecres 5 de desembre, a les 19 hores, a la Sala d'Actes del Palau Robert.
La peça audiovisual, que inclou treballs de Toni Amengual i Maria Contreras Coll, entre altres autors, reflexiona a través d'històries obertes i narratives no lineals sobre la necessitat bàsica i universal de l'amor en la societat canviant en la qual vivim.
La peça audiovisual proposa una reflexió a través d'històries obertes i narratives no lineals sobre la necessitat bàsica i universal de l'amor en el context de la societat canviant en la qual vivim.
Després de la cloenda del festival DOCfield Barcelona, "Love me tender" es presentarà a festivals de tot el món.
L'espai Santa Caterina de Girona acull, fins al 23 de febrer de 2019, l'exposició "La Política retratada", una mostra col·lectiva que repassa la crònica social i política dels darrers 40 anys a través de l'obra crítica, sovint satírica i sempre esmolada de 48 dibuixants humorístics mitjançant 200 acudits publicats en 60 mitjans.
Aquesta proposta, que es va presentar al Palau Robert, vol posar també de manifest la funció social de l'humor gràfic i reviure moments cabdals de la història recent, coincidint amb els 40 anys de les primeres eleccions democràtiques a l'Estat espanyol.
La mostra s'estructura en 8 àmbits: Drets i llibertats; Frau i corrupció; Seguretat i defensa; Nacionalisme(s); Política; Treball, salut, educació i habitatge; Economia i medi ambient, i Esports, cultura i societat.
El dibuixant Jordi Duró i el politòleg Jordi Torrents en són els comissaris.
L'estudi RCR Arquitectes ha rebut la Medalla d'Or de la Generalitat.
Un just reconeixement a Rafael Aranda, Carme Pigem i Ramon Vilalta, creadors d'aquest estudi d'Olot, que van presentar l'exposició "RCR Arquitectes - Creativitat compartida" el 2015, al Palau Robert.
La Medalla d'Or de la Generalitat de Catalunya és la màxima distinció honorífica que atorga l'Executiu per reconèixer les persones i col·lectius que amb la seva aportació hagin prestat serveis rellevants, destacats, eminents o extraordinaris a Catalunya en els àmbits polític, social, econòmic, cultural o científic.
El decret de concessió posa de relleu, pel que fa a l'estudi RCR Arquitectes, "la seva trajectòria en l'àmbit de l'arquitectura, el paisatge i l'art" i la "projecció internacional obtinguda a través d'una obra que dona a conèixer el nostre país amb prestigi i gran interès cultural".
La trajectòria de RCR Arquitectes es vincula amb els paisatges de la Garrotxa, les pedres volcàniques, els boscos, la llum de la comarca, la proximitat amb els artesans i els industrials, i aquestes arrels es manifesten més enllà de les seves fronteres.
Arquitectura en pura harmonia amb l'entorn
L'exposició "Patufet, on ets?", que es presenta fins al 20 de gener al Palau Robert, itinerarà per diverses ciutats de Catalunya durant el 2019: Tarragona (Universitat Rovira i Virgili), Girona (Espai Santa Caterina), Mataró (Centre Cívic Espai Gatassa) i Badalona (Espai Betúlia).
"Patufet, on ets?", que ha rebut més de 35.000 visites, és una de les activitats programades pel Govern amb motiu de la commemoració del 150è aniversari del naixement del folklorista Aureli Capmany.
L'exposició reivindica el llegat que va deixar el folklorista autodidacta, escriptor i promotor Capmany en la cultura catalana a partir del personatge d'en Patufet, protagonista de la revista infantil dirigida per Capmany.
Wineson és el nou projecte del cantant Luke Wineson (veu i guitarra) juntament amb Guillem de Lleó (bateria), Javier Echávarri (guitarra) i John Sea Rizzo (veu i baix).
Es defineixen com una banda d'indie rock i tenen la seva base a Barcelona.
En el seu nou EP, Malbec, les seves lletres parlen de somnis i de les frustracions de la societat actual.
El grup de moda als Països Catalans.
El seu nou disc, Fans del sol, fa 13 setmanes que està entre els més venuts i escoltats de l'Estat espanyol.
Acaben de protagonitzar el concert inaugural del Festival Strenes, han estat la banda sonora de la campanya del Sant Jordi a la Damm, han estat el cap de cartell de la Telecogresca...
Fans del sol supera ja els 8 milions de reproduccions a les plataformes digitals i totes les ràdios els estan fent sonar sense parar.
Els menors de 16 anys han d'anar acompanyats i han d'omplir el document que adjuntem
El divendres 6 de setembre, es farà un tractament fitosanitari a la vegetació del Jardí, que es tancarà de les 15 a les 21 hores.
Recomanem les persones afectades de sensibilitat química múltiple i malalties relacionades que no circulin prop del centre per no exposar-se als contaminants ambientals des de les 15 les 21 hores.
El treball consistirà en un tractament preventiu contra l'escarabat morrut de les palmeres (Rhynchophorus ferrugineus) amb la tècnica d'inundació de la capçada.
La matèria activa és ACETAMIPRID 20%.
El president de la Generalitat, Quim Torra, va inaugurar, el 17 de juliol, l'exposició "Maria del Mar Bonet als ulls de Toni Catany", creada amb motiu dels 50 anys de la carrera musical de la cantant.
La mostra aplega les millors fotos que li va fer Toni Catany, Premi Nacional d'Arts Plàstiques i Premio Nacional de Fotografia, i dona a conèixer l'amistat i l'evolució creativa dels dos artistes.
El president Torra va destacar que l'exposició és la història d'una amistat que transcendeix, que passa a ser una història nostra.
També va destacar la bona feina de Maria del Mar Bonet cantant arreu i tants anys de cançons i de fidelitat a una cultura.
D'altra banda, el director general de Difusió, Jordi del Río, va afirmar que Maria del Mar Bonet és un exponent ferm de l'esperit mediterani, de la fusió de cultures.
També va remarcar la presència de dues dones, la cantant i Carme Ruscalleda als espais principals del Palau Robert.
També van intervenir a l'acte el comissari de l'exposició Antoni Garau; el president de la Fundació Toni Catany, Miquel Bezares; i la consellera de Presidència, Cultura i Igualtat del Govern de les Illes Balears, Pilar Costa.
La taula rodona "Ahir, avui, demà en el cràter de la corrupció.
Una perspectiva històrica" és la primera de les activitats que el Palau Robert i l'Oficina Antifrau de Catalunya organitzen el 7 d'octubre amb motiu de l'exposició interactiva "Corrupció!
A la taula hi participaran la periodista Gemma Garcia, autora del llibre Els senyors del boom, Borja de Riquer, historiador i autor, entre d'altres, de l'obra Història de la corrupció en la Espanya contemporània, i Santiago Tarín, periodista de La Vanguardia i historiador, autor de llibres com Viaje por las mentiras de la Historia Universal.
Moderarà la taula rodona el periodista David Fernández.
També assistiran a l'acte el director general de Difusió, Jordi del Río, i el director de Prevenció de l'Oficina Antifrau de Catalunya, Òscar Roca.
El Palau Robert i l'Oficina Antifrau presenten l'exposició coincidint amb el desè aniversari d'Antifrau, institució que vetlla per la integritat del sector públic a Catalunya, investigant les conductes corruptes.
Revolta ètica" és una exposició divulgativa que pretén incentivar la reflexió sobre aquest fenomen i provocar una reflexió personal sobre els àmbits en què l'actitud personal del visitant podria modificar i millorar els sistemes corruptes a petita escala.
El dilluns 7 d'octubre, a les 18 hores, a la Sala d'Actes